CELEX: 32018D0487
Language: da
Date: 2018-03-20 00:00:00
Title: Rådets afgørelse (EU) 2018/487 af 20. marts 2018 om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Oesterreichische Nationalbank

23.3.2018   
            
            
               DA
            
            
               Den Europæiske Unions Tidende
            
            
               L 81/17
            
         RÅDETS AFGØRELSE (EU) 2018/487
   af 20. marts 2018
   om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Oesterreichische Nationalbank
   RÅDET FOR DEN EUROPÆISKE UNION HAR —
   under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27.1,
   under henvisning til Den Europæiske Centralbanks henstilling af 26. januar 2018 til Rådet for Den Europæiske Union om eksterne revisorer for Oesterreichische Nationalbank (ECB/2018/1) (1), og
   ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
            
         
               (2)
            
            
               I henhold til artikel 37, stk.1, i den østrigske føderale lov om Oesterreichische Nationalbank vælger generalforsamlingen for Oesterreichische Nationalbank én ekstern revisor og én stedfortrædende ekstern revisor for en periode på op til fem år. Den stedfortrædende eksterne revisors mandat gælder kun i tilfælde af, at den eksterne revisor ikke er i stand til at udføre revisionen.
            
         
               (3)
            
            
               Mandaterne for både den nuværende eksterne revisor og den nuværende stedfortrædende eksterne revisor for Oesterreichische Nationalbank udløb efter revisionen for regnskabsåret 2017. Det er derfor nødvendigt at udnævne eksterne revisorer fra regnskabsåret 2018.
            
         
               (4)
            
            
               Oesterreichische Nationalbank har valgt Ernst & Young Wirtschaftsprüfungsgesellschaft m.b.H. som sin eksterne revisor og Deloitte Audit Wirtschaftsprüfungs GmbH som sin stedfortrædende eksterne revisor for regnskabsårene 2018 til 2022.
            
         
               (5)
            
            
               ECB's Styrelsesråd har henstillet, at Ernst & Young Wirtschaftsprüfungsgesellschaft m.b.H. bør udnævnes til ekstern revisor for Oesterreichische Nationalbank, og at Deloitte Audit Wirtschaftsprüfungs GmbH bør udnævnes til stedfortrædende ekstern revisor for Oesterreichische Nationalbank for regnskabsårene 2018 til 2022.
            
         
               (6)
            
            
               I forlængelse af ECB's Styrelsesråds henstilling bør Rådets afgørelse 1999/70/EF (2) ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 1, stk. 9, i afgørelse 1999/70/EF affattes således:
   
      »9.   Ernst & Young Wirtschaftsprüfungsgesellschaft m.b.H. udnævnes herved til ekstern revisor for Oesterreichische Nationalbank for regnskabsårene 2018 til 2022.
      Deloitte Audit Wirtschaftsprüfungs GmbH udnævnes herved til stedfortrædende ekstern revisor for Oesterreichische Nationalbank for regnskabsårene 2018 til 2022.«
   
   Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til Den Europæiske Centralbank.
   
      Udfærdiget i Bruxelles, den 20. marts 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  EUT C 37 af 1.2.2018, s. 1.
   
      (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).